李元奮，字伯遠。號立夫，湖北省雲夢縣人，乾隆十二年（1747 年）丁卯科舉人。歷任江蘇、四川等地知縣「李元奮，丁卯順天鄉榜。由拔貢中式，任四川南部縣知縣。有傳。進士土竑之曾孫，並見封典。」，（道光）《雲夢縣志畧》卷八，總督尹繼善稱為江南第一好官「李元奮，字伯遠，號立夫。詩文名重一時。乾隆辛酉拔貢，中丁卯順天舉人，授阜寧縣知縣。遭水溢，元奮於常賑外分設粥廠，以食餓者。巡厯風日中，馬逸墮水者再。調繁寶山，歲大祲，捐穀數千石平糶，又勸捐備粥廠，全活無算。總督尹繼善稱為江南第一好官，以治狀聞。丁艱服闋，起補四川南部縣。時蟈匪滋擾，元奮購捕淨盡，嗣引疾歸。著有賜蔞堂集，許中丞兆椿敘其詩藁，刋以行世。子蓀，附貢生；莘，丁酉拔貢，兵部主事，另有傳。」，（道光）《雲夢縣志畧》卷九。 生平 乾隆六年，中式辛酉科拔貢。 乾隆十二年，中式丁卯科舉人。 乾隆十二年四月，引見照原議留學三年，以知縣即用「是日，國子監帶領教習期滿之李元奮等引見。奉諭旨：一等之李元奮、周毓崙，照原議留學三年，以知縣即用。二等之江世春，著以知縣用，邵雋、徐敕著以教職用」，《清高宗起居注》卷六乾隆十二年四月十三日壬申。 乾隆十五年五月，引見，以知縣即用「又國子監帶領六年期滿留學教習李元奮等引見，奉諭旨：李元奮著以知縣即用，周毓崙著以教職即用。」，《清高宗起居注》卷九乾隆十五年五月二十五日丙寅。 乾隆十五年七月，掣得山東博興縣知縣，調補江蘇阜寧縣「是日，吏部帶領七月分月選各官引見，奉諭旨：王鏐等依擬用。掣得山東博興縣知縣之李元奮，著調補江蘇阜寧縣知縣，所遺博興縣知縣員缺，著何登瀛補授。掣得湖北竹山縣知縣之胥上棟，著調補四川南溪縣知縣，所遺竹山縣知縣員缺，著文以宣補授。掣得陝西保安縣知縣之葉重秀，著調補廣東開平縣知縣，所遺保安縣知縣員缺，著邱仰文補授」，《清高宗起居注》卷九乾隆十五年七月三十日庚午，改紫陽庵為紫陽書院「乾隆中，李元奮，湖北雲夢縣人」，民國《阜寧縣新志》卷三「觀海書院：故址在孔子廟東偏。觀瀾書院旣廢，淸乾隆間，知縣李元奮改紫陽庵為紫陽書院，捐廉以資膏火。三十八年，知縣周鳳岐撥無主田及紳民捐田，共二十六頃十八畝五分三釐，座落三堰、蘇家嘴等處。」。民國《阜寧縣新志》卷七「書院：觀海書院，城內東南隅。初，康熙中，海防同知郞文煌以南門外廢五通廟改為觀瀾書院，未幾，改為社學。乾隆中，知縣李元奮以西門外紫陽庵改為紫陽書院。四十年，知縣閻循霦以其地湫溢，復於舊學宮故址，卽文煌所建觀瀾書院。時學宮未立，卽其處舉行春、秋祭，改設觀海書院。」。光緒《淮安府志》卷二十一「王慶成，由山分阜始祖，生平好義疎財，乾隆十七年，將南營子港秧地數十畝施為隍廟香火，由知縣李元奮奬以樂善好施，淮給廟祝曹陽祿承領。」，（光緒）《阜寧縣志》卷十六「書院初無經費，知縣李元奮建立紫陽書院，捐廉以資膏火」，（光緒）《阜寧縣志》卷之九。 乾隆十九年八月（1754 年），調補江蘇太倉直隸州寶山縣知縣「又奉諭旨：江蘇巡撫莊有恭奏稱，寶山縣係繁度難沿海要缺，請以阜寧縣知縣李元奮調補。所遺阜寧縣員缺，以試用知縣吳髙峻署理，照例試著一年，另請寔授等語。著照所請，李元奮準其調補寶山縣知縣，所遺阜寧縣知縣員缺，准以呉髙峻署理。該部知道。」，《清高宗起居注》卷十三乾隆十九年三月初四日甲寅「李元奮。字立夫。雲夢人。選拔貢生。好讀書。公餘手不釋卷。乾隆二十年早霜害稼。木棉亦凋落殆盡。民不聊生。書吏陳顯章（進士陳汝秋父）素公正。以災傷告。且願岀已貲為公費。元奮遂力為請賑且勸捐。煮糜以活貧民之無食者。修北門城垣。重立海不揚波額。任三載政績頗著」。光緒《寳山縣志》卷七下「十九年知縣李元奮濬馬路塘小川沙。次年濬川路涇殷涇塘。二十二年濬走馬塘沙涇浦。二十四年濬鵝艬浦。並李元奮。」。光緒《寳山縣志》卷四「寶山縣知縣。 李元奮。湖北雲夢人。拔貢。乾隆十九年八月任」。嘉慶《直隷太倉州志》卷九「李元奮。雲夢人。舉人。授寶山知縣。公餘好讀書。乾隆二十年早霜害稼。木棉亦凋落。民不聊生。元奮力請賑且勸捐。煮糜以活貧民之無食者」。嘉慶《直隷太倉州志》卷十二「二黃先生祠在楊行鎭。國朝乾隆十五年知縣田聯芳建。二十年知縣李元奮詳請撥欵專祭。案寶山係嘉定分治。黃氏後裔現居寶邑。故並立祠」。嘉慶《直隷太倉州志》卷五十一「北門城樓舊有「海不揚波」額。為明副總兵黃應甲所書。相傳海舶出入長江口者。夜望輒見明燈四盞。以為標幟。後為人竊去。從此燈光不復見。乾隆十九年知縣李元奮補書舊額。今殘磚亦不知湮沒何處。」。民國《寳山續縣志》卷十七「海不揚波甎額。舊在北門城樓。明副總兵黃應甲書。不知佚於何時。前志載乾隆十九年知縣李元奮重題。今城樓已圮。元奮所補書者亦佚。」。民國《寳山續縣志》卷十五「黃公祠祭田記，知縣李長靑撰。按前志祠祀目，知縣陳夢蘭重修黃陸二公祠序稱乾隆二十八年，李公來宰斯土，籌議香火，將淸淨庵僧募捐田十六畝歸於祠，俾賢裔奉祠生彝倫主焉，並勒於石。據此，則石已建於乾隆時矣。前志僅載李元奮《二黃先生祠記》，而未及祭田，特補之。」。民國《寳山續縣志》卷十五。 乾隆二十二年，調淮安府安東縣知縣「李元奮，二十二年任」，光緒《安東縣志》卷九「安東縣知縣 李元奮，二十二年任」，光緒《淮安府志》卷十三「諭軍機大臣等：前經降旨。令尹繼善等將徐淮等府守令各官。甄別賢否。並酌量調補。務得賢員。實心整頓。其因循闒茸之輩。早去一日。則地方早受一日之益。復經飭諭該督等速行辦理。此最關切要之急務。所當迅速妥辦。何以至今尚未覆奏。至被水地方。全賴趕種秋糧。以資接濟。現在涸出地畝若干。從前曾否借給耔種。該督等俱未詳悉奏明。看此則地方怠玩之習。毫未悛改。百姓何由得有起色。著再傳諭尹繼善、愛必達等。令將淮徐各屬員。嚴行秉公甄別調補。 寶山知縣李元奮調東安。得旨、如所請。下部知之。又批、今用愛必達為雲南總督。陳宏謀未到任之先。一切政務。惟汝是賴。不可用模稜舊習。慎之。」。《高宗純皇帝實錄》卷之五百三十九乾隆二十二年五月二十日。 直隸望都縣知縣。 署蔚州知州「案知州攝署者，冊載乾隆中有阿青阿、任寶坊、宋英玉、李元奮、熊道階、喬人傑、王衍惇、王仲、仲貽桂、王瀾、吳輝祖、汪柟；嘉慶中有徐用書、尤耿光、何藩、滑承芳、徐之珍、沈際淸、沈封忱、何維琦、王柏齡、劉青蓮、黃士傑、姬筠、李簡；道光中有蔣士鎔、阿青阿、譚廷棻、阿達順、趙廷椿、李步瀛、朱瑞金、楊春和、德山；鹹豐中有胡嶽、曹汝愚、陸愼言；同治中有王丙堃、陳兆麟、蔣曰豫、韓印，不具表。」，光緒《蔚州志》卷二。 以金川之役發蜀效用，於乾隆三十八年十二月署理珙縣兼宜賓縣事「李元奮，湖北雲夢縣，辛酉㧞貢，中順天丁卯舉人，由教習歴仕江南阜寧、寳山、安東暨直隸望都知縣。以金川之役發蜀効用，於乾隆三十八年十二月署理珙縣兼宜賔縣事」。（乾隆）《珙縣志》卷之八「宜賓縣 李元奮，湖北黃州解元，三十九年署」，（光緒）《敘州府志》卷二十七「珙縣 李元奮，湖北雲夢舉人，三十八年署」，（光緒）《敘州府志》卷二十八。 乾隆四十三年（1778 年），任四川順慶府鄰水縣知縣「李元奮。湖北雲夢人。乾隆丁卯舉人。四十二年任」。道光元年《鄰水縣志》卷二「李元奮，湖北雲夢，乾隆丁卯舉人，四十三年任」。道光十五年《道光乙未增修鄰水縣志》。 乾隆四十三年三月（1778 年），任四川保寧府南部縣知縣，創修鼇峰書院，士民為其豎有長生祿位牌「李元奮，湖北雲夢縣人，乾隆辛酉拔貢，丁卯舉人，乾隆四十三年三月任」。（道光）《南部縣志》卷之十一「李元奮，號立夫，湖北雲夢舉人。乾隆四十三年任南部。邑舊無書院，官學設於文昌宮，因度隙地，於文廟側構修書院，勸諭士民，率勷義舉。凡捐土捐宅，皆定以案，永為東脩膏火之費。有碑詳學校類。至今文人鹹賴焉」。（道光）《南部縣志》卷之十二「鰲峰書院，在學署前。乾隆戊戌年，邑令李元奮倡首創修。頭門一座，垂花門一座，瑞雪堂三間，崇正堂三間，文星閣三間，山長齋室二間，諸生學舍二十八間，㕑房二所，墻垣三百。所有經費，槪係民間捐輸，置買田上舗房，永為束脩膏火之資」。（道光）《南部縣志》卷之九「乾隆庚子年，縣令李元奮建修鼇峰書院，落成後，題瑞雪堂雲：地近宮牆，緬孔孟程朱，亦步亦趨，總在聖賢路上；道存桑桑梓，望鮮陳蒲馬，是則是傚，依然將相班中」。（道光）《南部縣志》卷二十五「李元奮，字立夫，湖北雲夢舉人，乾隆四十三年任南部邑官學舊設文昌宮，因度文廟左側地，創修鼇峰院，士民踴躍捐助，存款定案，永作束脩膏火。今改鹽釐局。」。「鼇峰書院，舊在學署前。乾隆戊戌年，邑令李元奮建立。從此人文蔚起，士民德之，豎有長生祿位牌。至光緒丁亥年，遭鹽委趙會城會同局紳改作鹽局，移修書院於凌雲山麓，平塚作基。地氣惡劣，士林詬病。」。光緒《南部縣鄉土志》。 乾隆四十四年四月，榮縣民韓培元等邪教惑眾案內失察，照所降之級，從寬留任「又議四川總督文綬奏榮縣民韓培元等邪教惑眾案內失察各員，照例議處一疏，奉諭旨：李本著從寬，免其革任，仍註冊；德福著降一級留任，白瀛、李世傑、錢鋆俱著銷去加一級，穆克登阿著銷去軍功紀録二次，俱免其降級。桂林、富勒渾俱著罰俸一年，明亮著銷去軍功紀録一次，免其罰俸。至此案失察邪教，部議降革人員，固屬罪所應得，但念人數較多，加恩仍從寬典。曾承謨著免其革任，仍註冊；曹焜著於補官日革職，從寬留任。議以降調之饒況、吳希灝、段玉裁、柯枝澍、趙壽元、王紱疆、李元奮俱照所降之級，從寬留任。議以革任之魏成漢，著從寬免其革任，仍註冊。王守坤、李永祺、徐宗仁俱於補官日從寬留任。餘依議」，《清高宗起居注》卷二十九乾隆四十四年四月二十日甲戌 註釋 Category 清朝阜寧縣知縣 Category 清朝寶山縣知縣 Category 清朝東安縣知縣 Category 清朝望都縣知縣 Category 清朝珙縣知縣 Category 清朝宜賓縣知縣 Category 清朝鄰水縣知縣 Category 清朝南部縣知縣 Category 乾隆六年辛酉科拔貢 Category 乾隆十二年丁卯科舉人 Category 雲夢人